Dschiroft
Dschiroft oder Jiroft (Persisch جیرفت) isch e Stadt in dr iranisch Browinz Kerman. Si lit 230 km südlig vo dr Stadt Kerman und 1'375 km südlig vo Teheran. Si het 2006 95'031 Iiwooner ghaa. Früener isch au dr Naame Sabzewaran brucht worde. Wil d Umgääbig seer fruchtbar isch, isch si as  Hend-e Kutschek (Chlii-Indie) bekannt worde.

Dschiroft lit uf ere groosse Eebeni, dr Halil Rud, uf em südlige Uslöifer vo dr Bariz-Gebirgschetti und uf bäide Site het si e Fluss. Die middleri Hööchi vo dr Stadt isch 650 m über em Meer.

S Klima isch im Summer seer häiss und im Winter moderat. Nume in de hööchere Regione vom Bariz-Gebirg wird s chalt.

D Stadt Qamadin, wo dr Marco Polo von ere verzelt het, ass dört mit Pfäffer und andere Gwürz us Indie ghandlet wurd, isch e Vorort vo Dschiroft.

Fuessnoote

Ort im Iran